**ՀԻՄՆԱՎՈՐՈՒՄ  
«ԼԻԱՆԱ ՄԿՐՏՉՅԱՆԻՆ ՍԵՓԱԿԱՆՈՒԹՅԱՆ ԻՐԱՎՈՒՆՔՈՎ ՊԱՏԿԱՆՈՂ 0.19462 ՀԵԿՏԱՐ ՄԱԿԵՐԵՍՈՎ ՀՈՂԱՄԱՍԻ ՆՊԱՏԱԿԱՅԻՆ ՆՇԱՆԱԿՈՒԹՅՈՒՆԸ ՓՈՓՈԽԵԼՈՒ ՄԱՍԻՆ» ԱԲՈՎՅԱՆ ՀԱՄԱՅՆՔԻ ԱՎԱԳԱՆՈՒ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

ՀՀ Կոտայքի մարզի Աբովյան համայնքի Կամարիս գյուղում գտնվող, քաղաքացու սեփականություն հանդիսացող 07-035-0161-0066 կադաստրային ծածկագրով 0.19462 հեկտար մակերեսով հողամասը համաձայն համայնքի պարզեցված գլխավոր հատակագծի հանդիսանում է գյուղատնտեսական նպատակային նշանակության արոտավայր (0.13219 հեկտար) և վարելահող (0.06243 հեկտար) (հիմք՝ 31.05.2023 թվականի N 31052023-07-0128 վկայական):

Հողամասի սեփականատերը դիմել է համայնք և ցանկանում է հողամասի գյուղատնտեսական նպատակային նշանակությունը սահմանված կարգով փոփոխել բնակավայրերի նպատակային նշանակության բնակելի կառուցապատման հողամասի և կառուցել բնակելի տուն։ Դրա համար ներկայացրել է դիմում 0,19462 հա հողամասի նպատակային նշանակության փոփոխության մասին։ ՀՀ վարչապետի 2009 թվականի դեկտեմբերի 22-ի N 1064-Ա որոշմամբ ստեղծված ՀՀ համայնքների քաղաքաշինական ծրագրային փաստաթղթերի մշակման աշխատանքները համակարգող միջգերատեսչական հանձնաժողովը 2024 թվականի հունվարի 26-ին տվել է N 1/փ-39 դրական եզրակացությունը։

Հաշվի առնելով վերոնշյալը առաջարկվում է հողամասի նպատակային նշանակությունը փոփոխել որպես բնակավայրերի նպատակային նշանակության բնակելի կառուցապատման հողամաս:

Հողամասի նպատակային նշանակության փոփոխության ժամանակ հողամասի սեփականատերը համայնքային բյուջե պատք է վճարի հողամասի կադաստրային արժեքների փոփոխման պահին առկա տարբերությունը, որը կազմում է 3 654 380 (երեք միլիոն վեց հարյուր հիսունչորս հազար երեք հարյուր ութսուն) դրամ։   
 «Լիանա Մկրտչյանի սեփականություն հանդիսացող 0,19462 հեկտար մակերեսով հողամասի նպատակային նշանակությունը փոփոխելու մասին» Աբովյան համայնքի ավագանու որոշման նախագծի ընդունման առնչությամբ առաջանում է հասցե տրամադրելու վերաբերյալ համայնքի ղեկավարի որոշում ընդունելու անհրաժեշտություն, իսկ Աբովյան համայնքի բյուջեի ծախսերում փոփոխություներ չեն առաջանում:

**ՀԱՄԱՅՆՔԻ ՂԵԿԱՎԱՐ ԷԴՈՒԱՐԴ ԲԱԲԱՅԱՆ**